ย่านลาดกระบังเรียกได้ว่ามีร้านอาหารให้เราเลือกทานอยู่หลากหลายประเภท เนื่องด้วยมีกลุมลูกค้าที่เป็นนักศึกษามหาวิทยาลัย และเจ้าหน้าที่สนามบิน วันนี้เราเลยเลือกที่จะมาทานปลาเผา เพราะไม่ได้ทานมานานมาก อยากทานนั้นเอง

ร้านพิกุลแก้วเป็นตัวเลือกที่ดีที่สุด เพราะมีปลาเผาสดๆ จากฟาร์มตัวใหญ่ เนื้อขาว น่าทาน โดยร้านนี้จะมีนํ้าจิ้มสองแบบคือ ซีฟูดส์และแบบหวาน ก็อร่อยทั้งสองชนิด ผัก และเครื่องเคียงก็มาครบ

ส่วนเมนูอื่นๆ ก็มีให้เลือกอีกมากมาย ที่อร่อยเด็ดไม่แพ้กันคือ ปลาหมึกย่างจานโต เนื้อไม่เหนียวย่างมาหอมทีเดียว ต้มยําทะเลนํ้าข้น รสเปรี้ยวสะใจดี หอยแครงลวกกําลังดีไม่สุกมาก แต่ไม่ดิบจนเกินไปหวานกําลังดี ส้มตําปูม้าเผ็ดนะครับหากไม่ทานเผ็ดแจ้งทางร้านนะครับ ที่ทายแล้วสนุกที่สุดคงเป็นกุ้งเสียบไม้ย่าง ทานเอามันกันคนละตัว

ราคาอาหารร้านนี้ไม่แพงครับ เรา4คน สั่งมาหกอย่างหมดมื้อนี้ 1095 บาท แต่อิ่มพอดีๆ รสชาติดีครับ แต่สําหรับส้มตําควรแจ้งทางร้านนะครับหากไม่ชอบความเผ็ด โดยรวมร้านนี้อร่อย คุ้มค่า หากมีโอกาสมาทานอีกแน่นอนครับ ลองมาทานดูครับ